Document ID: 31999R2558

KOMISSION ASETUS (EY) N:o 2558/1999,
annettu 2 päivänä joulukuuta 1999,
poikkeamisesta tilapäisesti maataloustuotteiden tuen ennakkovahvistuksen sisältävien vientitodistusten antamista koskevista eräistä säännöksistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 26, 31 ja 42 artiklan sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
sekä katsoo seuraavaa:
1) Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999(2) 10 artiklan 1 kohdassa säädetään, että vientitodistukset annetaan viidentenä työpäivänä sen jälkeen kun hakemus on jätetty, edellyttäen että komissio ei toteuta erityistoimenpiteitä tämän määräajan kuluessa. Naudanlihan, sianlihan, siipikarjanlihan, munien, hedelmien ja vihannesten, hedelmä- ja vihannesjalosteiden, viinin, viljan, riisin, sokerin, oliiviöljyn ja perustamissopimuksen liitteeseen I kuulumattomina tavaroina vietyjen maataloustuotteiden aloilla sovellettavissa vastaavissa asetuksissa on samanlaisia säännöksiä.
2) Vuoden 2000 ongelma ja erityisesti vuosituhannen vaihtuminen saattavat aiheuttaa tiedonsiirtohäiriöitä jäsenvaltioiden toimittaessa tietoja komissiolle. Häiriöiden esiintymistä ja laajuutta ei voida ennakoida eikä ratkaista etukäteen asianomaisten viranomaisten ponnisteluista huolimatta. Haettuihin todistuksiin ja asianomaisiin määriin liittyvien tietojen asianmukainen toimittaminen on välttämätöntä, jotta maatalousmarkkinoita voidaan hallinnoida moitteettomasti ja erityisesti jotta komissio voi toteuttaa tuen ennakkovahvistuksen sisältävien vientitodistusten antamista koskevia toimenpiteitä.
3) Jos tiedonsiirtohäiriöitä esiintyy, nykyiset tuen ennakkovahvistuksen sisältävien vientitodistusten antamiseen liittyvät harkinta-ajat, joiden kuluessa komission on tehtävä päätöksensä, voivat osoittautua liian lyhyiksi. Tällöin komissio ei voi enää taata todistusjärjestelmän moitteetonta toimintaa. Kyseisiä määräaikoja on siis syytä pidentää vuosituhannen vaihteessa eli 27 päivän joulukuuta 1999 ja 10 päivän tammikuuta 2000 välisenä aikana jätettyjen todistushakemusten osalta.
4) Jos komissio kuitenkin toteaa, että tiedonsiirtohäiriöitä ei ole esiintynyt tai ei enää esiinny, sillä olisi oltava mahdollisuus palauttaa mahdollisimman pian ennalleen ennen tämän asetuksen voimaantuloa voimassa olleet harkinta-ajat. Lisäksi jos komissio on 27 päivän joulukuuta 1999 ja 10 päivän tammikuuta 2000 välisenä aikana palauttanut tilanteen ennalleen, mutta toteaa kyseisiä häiriöitä esiintyneen pian sen jälkeen, tai jos kyseisiä häiriöitä esiintyy 10 päivän tammikuuta 2000 jälkeen, sillä pitäisi olla mahdollisuus ottaa uudelleen käyttöön edellä mainitut pidennetyt harkinta-ajat. Komissiolle olisi siis annettava lupa toteuttaa yksin toimenpiteet tämän asetuksen kumoamiseksi tai soveltamiseksi uudelleen kokonaan tai osittain.
5) Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Tällä asetuksella poiketaan tilapäisesti harkinta-ajoista, jotka liittyvät tuen ennakkovahvistuksen sisältävien, seuraavissa säännöksissä tarkoitettujen vientitodistusten antamiseen:
- asetuksen (EY) N:o 174/1999 10 artiklan 1 kohta,
- asetuksen (EY) N:o 1445/95(3) 10 artiklan 1 kohta,
- asetuksen (EY) N:o 1370/95(4) 3 artiklan 3 kohta,
- asetuksen (EY) N:o 1371/95(5) 3 artiklan 3 kohta,
- asetuksen (EY) N:o 1372/95(6) 3 artiklan 3 kohta,
- asetuksen (EY) N:o 2190/96(7) 2 artiklan 4 kohta,
- asetuksen (EY) N:o 1429/95(8) 4 artiklan 2 kohta,
- asetuksen (EY) N:o 1685/95(9) 3 artiklan 2 kohta,
- asetuksen (EY) N:o 1162/95(10) 7 artiklan 3 kohta,
- asetuksen (EY) N:o 2543/95(11) 3 artiklan 2 kohta,
- asetuksen (EY) N:o 1464/95(12) 9 artiklan 1 kohdan toinen luetelmakohta,
- asetuksen (EY) N:o 1223/94(13) 3 artiklan 3 kohta,
2 artikla
Poiketen siitä, mitä 1 artiklassa säädetään, tuen ennakkovahvistuksen sisältävät vientitodistukset, joita koskevat hakemukset on jätetty 27 päivän joulukuuta 1999 ja 10 päivän tammikuuta 2000 välisenä aikana, annetaan jättöpäivää seuraavana kymmenentenä työpäivänä, jos komissio ei toteuta erityistoimenpiteitä kyseisenä ajanjaksona.
3 artikla
Heti kun komissio toteaa, että vuosituhannen vaihtumiseen liittyviä tiedonsiirtohäiriöitä ei ole esiintynyt tai ei enää esiinny, se toteuttaa toimenpiteet tämän asetuksen kumoamiseksi ja ennen sen voimaantuloa voimassa olleen tilanteen palauttamiseksi. Lisäksi komissio voi ottaa uudelleen käyttöön 2 artiklassa tarkoitetun pidennetyn harkinta-ajan, jos se on 27 päivän joulukuuta 1999 ja 10 päivän tammikuuta 2000 välisenä aikana palauttanut tilanteen ennalleen, mutta toteaa kyseisiä häiriöitä esiintyneen pian sen jälkeen, tai jos kyseisiä häiriöitä esiintyy 10 päivän tammikuuta 2000 jälkeen.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1999.

Labels: 2
3
15
6